**Kommunikation Produkt und Technologie**

Albrecht Trautzburg

Telefon: +49 841 89-44504

E-mail: albrecht.trautzburg@audi.de

[www.audi-mediacenter.com](http://www.audi-mediacenter.com)

Audi izbran za najboljšo evropsko znamko v anketi o zanesljivosti 2017, ki jo je izvedla organizacija Consumer Reports

* **Na osnovi ankete med bralci ameriške revije za potrošnike zbrani podatki
o približno 640.000 avtomobilih**
* **Werner Zimmermann, vodja zagotavljanja kakovosti pri družbi Audi AG:
"Kakovost je ključna kompetenca znamke"**

**Yonkers (ZDA)/Ingolstadt (Nemčija), 9. november 2017 – Audi je bil v anketi o zanesljivosti ("Reliability Survey"), ki jo je izvedla organizacija Consumer Reports, že šestič zapovrstjo izbran za najboljšo evropsko znamko. Ugledna ameriška revija za potrošnike vsako leto izvede anketo o zanesljivosti avtomobilskih znamk in objavi rezultate.** **V skupnem seštevku za leto 2017 je Audi zasedel četrto mesto in se uvrstil pred vse evropske tekmece.**

Werner Zimmermann, vodja zagotavljanja kakovosti pri družbi Audi AG: "Rezultata smo veseli, saj našim strankam prinaša pomembno sporočilo: kakovost je ključna kompetenca znamke Audi."

Pri vsakoletni anketi med naročniki revije Consumer Reports so lastniki avtomobilov navedli težave, ki so jih v zadnjih 12 mesecih imeli s svojimi vozili. V oceno so bile zajete informacije o vrsti okvare, s tem povezanih stroških oziroma trajanju popravila. Consumer Reports je pri tem upošteval podatke o vozilih iz preteklih treh modelskih let.

Letos so naročniki revije posredovali izkušnje s približno 640.000 avtomobili. Ocena iz ankete o zanesljivosti in testni rezultati revije se združijo v skupno oceno testiranih modelov. Leta 2017
se je vseh osem Audijevih testiranih modelov – Audi A3, A4, A6, A8, Q3, Q5, Q7 in TT – uvrstilo
na seznam modelov s priporočilom za nakup.

– Konec –

Koncern Audi je z znamkami Audi, Ducati in Lamborghini eden najuspešnejših proizvajalcev avtomobilov in motornih koles prestižnega segmenta. Prisoten je v več kot 100 državah širom po svetu in ima 16 proizvodnih lokacij v skupno dvanajstih državah. 100-odstotne hčerinske družbe Audi AG so med drugim Audi Sport GmbH (Neckarsulm/Nemčija), Automobili Lamborghini S.p.A. (Sant’ Agata Bolognese/Italija) in Ducati Motor Holding S.p.A. (Bologna/Italija).

Leta 2016 je koncern Audi prodal okoli 1,868 milijona avtomobilov znamke Audi, 3.457 športnih avtomobilov znamke Lamborghini in 55.451 motornih koles znamke Ducati. V poslovnem letu 2016 je družba Audi AG ustvarila 59,3 milijarde EUR prihodkov in zabeležila 3,1 milijarde EUR dobička iz poslovanja. Trenutno je v podjetju zaposlenih okoli 88.000 ljudi, od tega več kot 60.000 v Nemčiji. Audi se osredotoča na trajnostne proizvode in tehnologije za prihodnost mobilnosti.